Α.Σ. Νεάπολη

Ο Αθλητικός Σύλλογος Νεάπολης είναι ελληνικό ποδοσφαιρικό σωματείο το οποίο εδρεύει στη Νεάπολη Θεσσαλονίκης. Ιδρύθηκε το 1996 και τα χρώματα του είναι το μαύρο και λευκό. Από τους επίτιμους ποδοσφαιριστές ο Κοκοφιόγκος και ο Κυριαζής το 2003. 

Την περίοδο 1999–2000 αγωνιζόταν στα επαγγελματικά πρωταθλήματα με την επωνυμία «Ποδοσφαιρική Ανώνυμη Εταιρεία Αθλητικός Σύλλογος Νεάπολης» και με τον διακριτικό τίτλο «Π.Α.Ε. Α.Σ. Νεάπολης».

 Ιστορία 
 Ίδρυση 
Ο Α.Σ. Νεάπολης ιδρύθηκε το 1996 από τη συγχώνευση τεσσάρων ομάδων της Νεάπολης Θεσσαλονίκης, της Αναγέννηση Νεάπολης, του Σπάρτακου Νεάπολης, της Δόξας Νεάπολης και της Α.Ε. Νεάπολης. Την περίοδο 1995–1996, η Αναγέννηση Νεάπολης και η Δόξα Νεάπολης αγωνίζονταν στον Α΄ όμιλο και στον Γ΄ όμιλο αντίστοιχα της Α΄ Κατηγορίας Ε.Π.Σ. Μακεδονίας, ενώ ο Σπάρτακος Νεάπολης και η Α.Ε. Νεάπολης αγωνίζονταν στον Α΄ όμιλο και στον Γ΄ όμιλο αντίστοιχα της Γ΄ Κατηγορίας Ε.Π.Σ. Μακεδονίας.Εφημερίδα «SporTime» , 9 Οκτωβρίου 1995 , σελ.48

Η Α.Ε. Νεάπολης ιδρύθηκε το 1949. Από το 1967 η Α.Ε. Νεάπολης αναφερόταν ως «Ερμής Νεάπολης» και αγωνιζόταν κυρίως στη Β΄ Κατηγορία Ε.Π.Σ. Μακεδονίας τουλάχιστον έως την περίοδο 1980–1981.Αρχείο εφημερίδας Μακεδονία 1911-1981 στην Ψηφιακή Βιβλιοθήκη της Βουλής Το 1983 θα υπάρξει μία αναβίωση της ιστορικής Α.Ε. Νεάπολης.
Η Δόξα Νεάπολης ιδρύθηκε το 1952. Η Δόξα Νεάπολης μάλιστα αγωνίστηκε για την περίοδο 1963–1964 στη Β΄ Εθνική, και για την περίοδο 1966–1967 στην Γ΄ Εθνική. Το 1982 θα υπάρξει μία αναβίωση της ιστορικής Δόξας Νεάπολης.
Το 1967 η Δόξα Νεάπολης συγχωνεύτηκε με την Α.Ε. Νεάπολης για να μετονομαστεί σε «Α.Π.Ο. Νεάπολις». Ο Α.Π.Ο. Νεάπολις είχε αρκετά ισχυρή βάση υποστηρικτών στη Νεάπολη. Από το 1967 μέχρι το 1974 συμμετείχε στα Πρωταθλήματα Πρωταθλητριών Ε.Π.Σ. για την άνοδο στη Β΄ Εθνική Κατηγορία.
Το 1974 ο Α.Π.Σ. Μακεδονικός Θεσσαλονίκης συγχωνεύτηκε για οικονομικούς λόγους με τον Α.Π.Ο. Νεάπολις για να μετονομαστεί σε «Α.Π.Σ. Μακεδονικός Νεαπόλεως».
Η Αναγέννηση Νεάπολης ιδρύθηκε το 1971. Από τα τέλη της δεκαετίας του 1980 έως στις αρχές της δεκαετίας του 1990 συμμετείχε στην Δ΄ Εθνική και την Γ΄ Εθνική. Μάλιστα κατέκτησε το πρωτάθλημα της Εθνικής Ερασιτεχνικής Κατηγορίας 1986–1987. Το 1996 η Αναγέννηση Νεάπολης συγχωνεύτηκε με τον Σπάρτακο Νεάπολης, τη Δόξα Νεάπολης και την Α.Ε. Νεάπολης για να μετονομαστεί σε «Α.Σ. Νεάπολης».
Ο Σπάρτακος Νεάπολης ιδρύθηκε το 1979. Το 1990 κατέκτησε το Κύπελλο Ε.Π.Σ. Μακεδονίας και στη συνέχεια κατέκτησε και το Κύπελλο Ερασιτεχνών.

 Εθνικά Πρωταθλήματα 
Η καλύτερη περίοδος του συλλόγου ήταν μεταξύ 1996–2001.Το 1997 κατέκτησε το πρωτάθλημα της Ε.Π.Σ. Μακεδονίας και την άνοδο στην Δ΄ Εθνική Κατηγορία 1997–1998. Στην πρώτη του περίοδο στην Δ΄ Εθνική εξασφαλίζει την παραμονή και συγχρόνως κατακτά και το Κύπελλο Ε.Π.Σ. Μακεδονίας. Στη δεύτερη του περίοδο στην Δ΄ Εθνική Κατηγορία 1998–1999 ο σύλλογος στέφεται πρωταθλητής του ομίλου του κι ανεβαίνει στην Γ΄ Εθνική Κατηγορία 1999–2000, όπου θα παραμείνει για μια μόνο περίοδο, καθώς ακολουθούν 2 συνεχόμενοι υποβιβασμοί και επιστροφή στα τοπικά πρωταθλήματα της Ε.Π.Σ. Μακεδονίας, όπου αγωνίζεται έως σήμερα. Την περίοδο 2015–2016 αγωνιζόταν στην Α΄ Κατηγορία Ε.Π.Σ. Μακεδονίας. 

 Τίτλοι – Διακρίσεις 
 Πρωταθλητής Δ΄ Εθνικής Κατηγορίας: 1998–1999
 Πρωταθλητής Ε.Π.Σ. Μακεδονίας: 1996–1997
 Κυπελλούχος Ε.Π.Σ. Μακεδονίας: 1997–1998
 Συμμετοχές στην Γ΄ Εθνική: 1999–2000
 Συμμετοχές στην Δ΄ Εθνική: 1997–1998, 1998–1999, 2000–2001

 Παραπομπές 

Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1996
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1996